stanford-oval/wikipedia huggingface dataset:
שורש 175
לקריאה נוספת

Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
תומאס פ. או'די

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1 בדצמבר 1914 אייסמסבורי, ארצות הברית 
 פטירה:  12 בנובמבר 1974 (בגיל 59) סנטה ברברה, ארצות הברית 
 ענף מדעי:  סוציולוגיה של הדת 
 מקום לימודים:  אוניברסיטת הרווארד 
 מוסדות:  אוניברסיטת קליפורניה בסנטה ברברה 
 
תומאס פ. או'די (באנגלית: Thomas F. O'Dea;‏ 1 בדצמבר 1914 - 12 בנובמבר 1974) היה סוציולוג של הדתות אמריקאי, כיהן כפרופסור לסוציולוגיה ולחקר הדת ומנהל המכון לחקר הדת באוניברסיטת קליפורניה בסנטה ברברה.
פרסים ואותות הוקרה

חבר באקדמיה האמריקאית לאמנויות ולמדעים
הנצחה

כתביו ומכתביו מאוחסנים בארכיב של אוניברסיטת בריגהאם יאנג בפרובו, יוטה.
מבחר כתבים

או'די כתב ספרים ומעל 40 מאמרים בכתבי עת, אנציקלופדיות ואנתולוגיות.
1955 - Sociology of Mormonism
1957 - The Mormons
1965 - The Sociology of Religion (עם ג'נט או'די)
1969 - Alienation, Atheism and the Religious Crisis
1970 - Sociology and the Study of the Religion:Theory, Research, Interpretation
1972 - Religion and Man - עם אחרים
תחרות מונופוליסטית

תחרות מונופוליסטית היא מבנה שוק בו יש מספר לא קטן של חברות בשוק, המוכרות מוצרים דומים אך לא זהים (עיתונים, בגדים, מזון, שירותים וכדומה). המודל מבוסס על ספרו של אדוארד צ'מברלין "התאוריה של תחרות מונופוליסטית" שפורסם ב-1933.
במצב זה הפירמה אינה מקבלת מחיר כנתון, בדומה לתחרות משוכללת, אלא יכולה לקבוע בעצמה את המחיר. בעצם קביעת המחיר היא מתנהגת כמו מונופול.
פירמה בתחרות מונופוליסטית תמכור יותר כאשר:
יש מספר קטן של חברות בשוק.
המחיר של החברות האחרות יהיה גבוה יותר.
כאשר המחיר שלה יקטן.
כאשר כל הענף מוכר יותר.
ולהפך – פירמה תמכור פחות כאשר:
מספר החברות בשוק גדל.
המחיר של חברות אחרות יהיה נמוך יותר.
כאשר המחיר שלה יועלה.
כשכל הענף מוכר פחות.
הפירמה תנהג בדיוק כמונופול – תשווה את הפדיון השולי לעלות השולית, וכך תקבע את הכמות אותה תייצר ותמכור.
בשלב הבא, הפירמה תקבע את המחיר שניתן לגבות על כמות זו לפי עקומת הביקוש שהיא רואה.
תחנת זניט

| --- | --- |


מראה התחנה מבפנים
  נגישה
 מידע על הבנייה
 חנוכת התחנה:  26 במאי 2018
 מיקום
 מיקום:   רובע פטרוגרד  מחוז המשנה צ'קאלובסקויה בסנקט פטרבורג
 מדינה:  רוסיה רוסיה
 קואורדינטות:  59°58′20″N 30°12′42″E﻿ / ﻿59.972222222222°N 30.211666666667°E﻿ / 59.972222222222; 30.211666666667
 אתרים סמוכים:  גזפרום ארנה
 תחנות סמוכות:  בגובאיה, פרימורסקאיה
 מידע על התחנה
 סוג התחנה:  תחנת רכבת תחתית
 שם המערכת:  מטרו סנקט פטרבורג
 שירות רכבות:  הרכבת התחתית של סנקט פטרבורג
 בעלים:  מינהל העיר סנקט פטרבורג
 רציפים:  2
 קווים העוברים בתחנה:   קו נבסקי-האי ואסילי
 קוד התחנה:  НК 
  (למפת סנקט פטרבורג מוגדלת) תחנת זניט(למפת סנקט פטרבורג רגילה) תחנת זניט
 
התחנה מדרום
תחנת "זניט" היא תחנה של הרכבת התחתית בסנקט פטרבורג. התחנה ממוקמת בקו נבסקי-האי וסילי, בין תחנות פרימורסקאיה ותחנת בגובאיה.
התחנה ממוקמת בחוף המערבי של האי קרסטובסקי, בסמוך לאצטדיון הכדורגל, אחת משתי התחנות באי. התחנה נקראה נובוקרשטובסקאיה בשנים 2018–2030 והפכה לתחנת המטרו הראשונה בפטרבורג, שנמצאת ישירות על גדות מפרץ נבה. הפתיחה הרשמית התקיימה ב-26 במאי 2018. במקור שם התחנה נקשר לכפר נובוקרשטובסקאיה, ששכן בעבר בחלקו המערבי של האי. מאז יולי 2020 נקראת על שם מועדון הכדורגל זניט, שהאצטדיון הבייתי שלו ממוקם בסמיכות.
ב-2 באפריל 2020, התחנה נסגרה באופן זמני עקב התפרצות נגיף COVID-19 ונחנכה מחדש ב-2 במאי 2021.
גלריה

מבט כללי על התחנה מגשר היאכטה
הכניסה הצפונית לתחנה
הכניסה הדרומית לתחנה
מבנים תת-קרקעיים עם מעלית נוסעים של התחנה
אולם עם מדרגות נעות
בניית התחנה, יוני 2017.
ראו גם

תחנת ספרטק
הערות שוליים

1 2 3  Станция метро «Новокрестовская» будет переименована в «Зенит»
↑  В Петербурге открылись две новые станции метро
↑  "Отраслевая схема развития метрополитена в Санкт-Петербурге на 2011—2015 годы с перспективой до 2025 года". Сайт Правительства Санкт-Петербурга. 2011-06-28. נבדק ב-2011-12-29.
↑  "Амбициозные транспортные планы". Коммерсантъ — Санкт-Петербург. 2011-06-29. נבדק ב-2011-12-29.
↑  Novokrestovskaya-1 נובוקרשטובסקאיה באתר rosmetrostroy.ru
↑  תחנת המטרו נובוקרשטובסקאיה בסנקט פטרבורג באתר undergroundexpert.info
↑  תחנת מטרו חדשה למונדיאל 2018
↑  דיווח על "נובוקרשטובסקאיה" מתוך העיתון המקוון "הכפר"
↑  על תחנות המטרו "נובוקרשטובסקאיה" ו"בגובאיה" בסנקט פטרבורג
↑  Станцию метро «Новокрестовская» не будут переименовывать в «Зенит»
↑  10.11.2015 / Филиал Ленэнерго «Энергетические источники»
↑  [info.wikireading.ru/42694 Чухонские деревни]
↑  Деревня Новокрестовская на исторической карте Петербурга
↑  Деревня Новокрестовская на топографической карте 1860 года
↑  Станция метро «Новокрестовская» закрыта полностью
רשת ערפל

רשת ערפל של האוניברסיטה האפיפיורית בצ'ילה
רשת ערפל היא מתקן לעיבוי לחות אטמוספירית, להפקת מים מהאוויר.
בכל שעות היום, אך במיוחד בשעות הקרות של הלילה נוצרים אגלי טל על סיבי הרשת. הטל נוזל וזורם לבור אגירה המותקן מתחת לרשת ובכך נאגרים מים ללא צורך בגשם.
תחרות ניו יורק 1931

בתחרות השחמט בניו יורק שנערכה בשנת 1931 בשיטת ליגה זכה חוסה ראול קפבלנקה (קובה) עם תוצאה של 10 נקודות מ-11 אפשריות, בהקדימו בנקודה וחצי את יצחק קשדן (ארצות הברית).
|  מס' | שם השחמטאי | מדינה | 01 | 02 | 03 | 04 | 05 | 06 | 07 | 08 | 09 | 10 | 11 | 12 | תוצאה |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | חוסה ראול קפבלנקה | קובה קובה | x | ½ | 1 | ½ | 1 | 1 | 1 | 1 | 1 | 1 | 1 | 1 | 10 |
| 2 | יצחק קשדן | ארצות הברית ארצות הברית | ½ | x | 1 | ½ | 1 | ½ | 1 | ½ | 1 | ½ | 1 | 1 | 8.5 |
| 3 | אלכסנדר קוויץ | ארצות הברית ארצות הברית | 0 | 0 | x | ½ | 0 | 1 | 1 | ½ | 1 | 1 | 1 | 1 | 7 |
| 4 | הרמן שטיינר | ארצות הברית ארצות הברית | ½ | ½ | ½ | x | ½ | ½ | 0 | 1 | 0 | ½ | ½ | 1 | 5.5 |
| 5 | ישראל הורוביץ | ארצות הברית ארצות הברית | 0 | 0 | 1 | ½ | x | ½ | 0 | 1 | 0 | 1 | 1 | ½ | 5.5 |
| 6 | אברהם קופצ'יק | ארצות הברית ארצות הברית | 0 | ½ | 0 | ½ | ½ | x | 0 | 1 | ½ | ½ | 1 | 1 | 5.5 |
| 7 | אנתוני סנטאסירה | ארצות הברית ארצות הברית | 0 | 0 | 0 | 1 | 1 | 1 | x | 0 | 0 | 0 | 1 | 1 | 5 |
| 8 | איזידור טורובר | ארצות הברית ארצות הברית | 0 | ½ | ½ | 0 | 0 | 0 | 1 | x | 1 | 1 | ½ | 0 | 4.5 |
| 9 | אדוארד לאסקר | ארצות הברית ארצות הברית | 0 | 0 | 0 | 1 | 1 | ½ | 1 | 0 | x | ½ | 0 | 0 | 4 |
| 10 | ארתור דייק | ארצות הברית ארצות הברית | 0 | ½ | 0 | ½ | 0 | ½ | 1 | 0 | ½ | x | 0 | 1 | 4 |
| 11 | פרנק מרשל | ארצות הברית ארצות הברית | 0 | 0 | 0 | ½ | 0 | 0 | 0 | ½ | 1 | 1 | x | 1 | 4 |
| 12 | מוריס פוקס | קנדה קנדה | 0 | 0 | 0 | 0 | ½ | 0 | 0 | 1 | 1 | 0 | 0 | x | 2.5 |
תחבורה עירונית

תחבורה עירונית היא הגדרה למערך תחבורה פנים-עירוני המורכב מרכיבים רבים ושונים, המשמשים לשינוע נוסעים וסחורה בתחומי העיר ומחוץ לה. כלי רכב רבים הותאמו למרחב העירוני ולתנועה בו, ובמקביל הותאם המרחב העירוני לדרישות ולצורכי התחבורה המתקיימים בו בכל שעה של היממה.
נתיב תחבורה ציבורית בשדרות הרצל בירושלים
כלי הרכב העירוניים מתחלקים לארבע רמות:
כלי רכב אישיים: אופנוע ואופניים, למשל - משמשים לשינוע של נוסע בודד או שני נוסעים לכל היותר, בדרך-כלל למרחקים שאינם חורגים מגבולות העיר.
מכוניות פרטיות: משמשות לשינוע מספר משתנה של נוסעים - החל מנוסע בודד ועד למשפחה שלמה או קבוצה בת 4-5 נוסעים ויותר.
תחבורה ציבורית ומערך הסעת המונים: במערכות התחבורה הציבורית העירוניות מגוון סוגים של כלי רכב, המותאמים לצרכים שונים - החל ממונית המיועדת להסעת נוסעים בודדים ועד לכלי רכב המיועדים להסעת עשרות ומאות אנשים: אוטובוס, רכבת קלה, רכבת תחתית ועוד.
שינוע סחורה וחומרי גלם: בערים פועלים כלי רכב המיועדים לשינוע סחורות וחומרי גלם, בדרך-כלל מדובר בכלי רכב מסחריים בעלי נפחים שונים ומשאיות בגדלים שונים. השימוש בכלי רכב אלה נקבע על-פי תקנות עירוניות שונות ומוגבל לעיתים לשעות מסוימות ולאזורים מסוימים.
ניהול התחבורה בערים

בערים רבות פועלים מוקדי בקרת תנועה עירוניים. מוקד זה משותף לעיתים למשטרה המקומית ולחברות המפעילות נתיבי תנועה בעיר ובסביבתה. במוקד מתבצע מעקב אחר זרימת התנועה בדרכים ובצמתים, באמצעות מצלמות וידאו ומכשירי מעקב אחרים שהותקנו בהם, וכן מתבצע מעקב אחר בעיות בכבישים ובמערכת התמרור והרמזורים. לעיתים זמין המידע המופק במוקדי התנועה לציבור הרחב בכל עת ובמקרים אחרים מעדכן המוקד את כלי התקשורת בהתפתחויות.
מוקד בקרת רמזורים - בדומה למוקד בקרת התנועה, מרוכז במוקד זה מידע מכל רחבי העיר בנוגע לפעילות הרמזורים ותקינותם וכן בנוגע למצב העכשווי בצמתים ובכבישים. באפשרות המוקד לשנות את תכנות הרמזורים בהתאם לתרחישים שונים. מוקד בקרת הרמזורים מהווה במקרים רבים חלק בלתי נפרד ממוקד בקרת התנועה.
ערכים קשורים

מכונית עירונית
אוטובוס עירוני
תומאס סיי

| --- | --- |

 לידה:  27 ביוני 1787 פילדלפיה, ארצות הברית 
 פטירה:  10 באוקטובר 1834 (בגיל 47) ניו הרמוני, ארצות הברית 
 מקום קבורה:  ניו הרמוני 
 תחום יצירה:  ידיעת הטבע 
 בן או בת זוג:  לוסי סיי 
 חתימה:   
 
תומאס סיי (באנגלית: Thomas Say;‏ 27 ביוני 1787 – 10 באוקטובר 1834) היה אנטמולוג, קונכולוג והרפטולוג אמריקאי. מחקריו על חרקים וקונכיות, תרומותיו הרבות לכתבי עת מדעיים ומשלחות מדעיות לפלורידה, ג'ורג'יה, הרי הרוקי, מקסיקו ומקומות אחרים הפכו אותו לחוקר טבע בעל שם בינלאומי. סיי מכונה אבי האנטומולוגיה התיאורית האמריקאית והקונכולוגיה האמריקאית.  ופרופסור להיסטוריה של הטבע באוניברסיטת פנסילבניה.
ביוגרפיה

נולד בפילדלפיה למשפחת קוויקרים חשובה, תומאס סיי היה נינו של ג'ון ברטרם, ואחיינו של ויליאם ברטרם. אביו, ד"ר בנימין סיי. למשפחת סיי היה בית, "הצוקים" במעבורת גריי, צמוד לחוות משפחת ברטרם בעיר קינגסינג, מחוז פילדלפיה. כילד, סיי ביקר לעיתים קרובות בגן המשפחתי, הגן של ברטרם, שם לקח תכופות דגימות של פרפרים וחיפושיות אל דוד רבא שלו ויליאם.
ביוגרפיה > קריירה

סיי היה חוקר טבע אוטודידקט, עזר לייסד את האקדמיה למדעי הטבע של פילדלפיה (ANSP) בשנת 1812. בשנת 1816, הוא פגש את צ'ארלס אלכסנדר לסואר, חוקר טבע צרפתי שהפך במהרה לחבר באקדמיה ושימש בתור האוצר שלה עד 1824.
באקדמיה, סיי החל את עבודתו על מה שיפרסם כאנטומולוגיה אמריקאית. כדי לאסוף חרקים, הוא ערך מסעות רבים לאזורי גבול, תוך סיכון מהתקפות אינדיאנים אמריקאים וסכנות של טיול באזורים פראיים. ב-1818, סיי ליווה את חברו ויליאם מקור, אז נשיא ה-ANSP ואבי הגאולוגיה האמריקאית; גרהרד טרוסט, גאולוג; וחברים אחרים באקדמיה במשלחת גאולוגית לאיים שליד החוף של ג'ורג'יה ופלורידה, אז מושבה ספרדית.
בשנים 1819–1820, מייג'ור סטיבן הרימן לונג הוביל חקירה להרי הרוקי וליובליו של נהר מיזורי, סיי היה זואולוג במשלחת. התיאור הרשמי שלהם על המסע זה את התיאורים הראשונים של זאב הערבות, שועל מהיר, ציפור מלכית מערבית, יונת זנב, כרכית סלע, פובי של סיי, חוחית קטנה, דרור עפרוני, לטאה משובצת, נחש חולדה מערבי ונחש סרט מערבי.
ב-1823 שימש סיי כזואולוג ראשי במשלחת של לונג אל המקורות של נהר המיסיסיפי. הם נסעו ״ספינת הידע״ ליישוב שנקרא ״ניו הרמוני״ באינדיאנה (1826–34), קהילה שניהלה חברה אוטופית שייסד רוברט אוון. שם פגש מאוחר יותר את קונסטנטין סמואל רפינסק-שמאלץ, חוקר טבע נוסף.
ב-4 בינואר 1827 התחתן סיי בחשאי עם לוסי ווי, אותה הכיר כאחת הנוסעות לניו הרמוני. היא הייתה אמנית ומאיירת של דגימות, כמו בספר שכתב ״קונכיות אמריקאיות״. היא נבחרה כחברה הראשונה באקדמיה למדעי הטבע.
כתוצאה של משלחת זו, תומאס סיי המשיך בעבודתו המונומנטלית המתארת חרקים ורכיכות, מה שהוביל לשתי יצירות קלאסיות:
אנטומולוגיה אמריקאית, או תיאורי החרקים של צפון אמריקה, 3 כרכים, פילדלפיה, 1824–1828. ״קונכולוגיה אמריקאית״, או תיאורים של הקונכיות של צפון אמריקה מאויירות מדמויות צבעוניות מתוך רישומים מקוריים שצוירו בטבע.
במהלך שנותיהם בניו הרמוני, סיי ושותפיו חוו קשיים ניכרים. סיי היה אדם צנוע, שחי בחסכנות כנזיר. הוא נטש את הפעילות המסחרית והתמסר למחקרים, תוך שהוא מקשה על משפחתו.
סיי מת, ככל הנראה ממחלת הטיפוס, בניו הרמוני ב-10 באוקטובר 1834, כשהיה בן 47.
ביוגרפיה > מורשת והצטיינות

סיי תיאר יותר מ-1,000 מינים חדשים של חיפושיות, יותר מ-400 מינים של חרקים אחרים, ושבעה מינים ידועים של נחשים.
הערות שוליים

↑  Mallis, Arnold (1971). American Entomologists. Rutgers University Press. pp. 16–25
↑  Pitzer, Donald E. (1989). "The Original Boatload of Knowledge Down the Ohio River: William Maclure's and Robert Owen's Transfer of Science and Education to the Midwest, 1825-1826". Ohio Journal of Science. 89 (5): 128–142.
↑  APS Member History". search.amphilsoc.org.
↑  Le Conte, John, ed. (1859). Complete Writings of Thomas Say on the Entomology of North America (two volumes). New York: Bailliere Brothers.
↑  Mawdsley, Jonathan R. (1993). "The Entomological Collection of Thomas Say". Psyche: A Journal of Entomology. 100 (3–4): 163–171
↑  Say T (1823). In: James E (1823). Account of an Expedition from Pittsburgh to the Rocky Mountains, Performed in the Years 1819 and '20, by Order of the Hon. J.C. Calhoun, Sec'y of War: Under the Command of Major Stephen H. Long. From the Notes of Major Long, Mr. T. Say, and other Gentlemen of the Exploring Party, Vol. I. Philadelphia: H.C. Carey and I. Lea. 503 pp.
↑  Schmidt, Karl P.; Davis, D. Dwight (1941). Field Book of Snakes of the United States and Canada. New York: G.P. Putnam's Sons. 365 pp. ("History of the Study of Snakes in the United States", Thomas Say, p. 12).
↑  Stroud, Patricia Tyson (1992). Thomas Say: New World Naturalist. University of Pennsylvania Press
| --- | --- |
בקרת זהויות :  NLI: 987007279457205171  BnF: cb125667405 (data)  Botanist: Say  DSI: 10415  GND: 119111756  ICCU: RMSV037778  ISNI: 0000 0000 7362 5395  LCCN: n85824757  NLG: 258715  NTA: 292370520  RERO: 02-A003789862  SELIBR: 233034  SNAC: w6zx2b4h  SUDOC: 034973737  VIAF: 49341700   WorldCat (עם VIAF): 49341700
שני ילדים בעולם

שני ילדים בעולם הוא סינגל שהוקלט על ידי הזמר הישראלי נתן גושן. השיר נכתב והולחן על ידי נתן גושן, הופק בידי המפיק הישראלי סתיו בגר ויצא לאור בתור סינגל ללא אלבום ב-14 במרץ 2021.
רקע

השיר נכתב והולחן על ידי הזמר הישראלי נתן גושן והופק בידי המפיק הישראלי סתיו בגר. הוא יצא לאור בתור סינגל ללא אלבום ב-14 במרץ 2021, כשבועיים אחרי הפרסום על האירוסים של נתן גושן ולירון אלביליה. על משמעות השיר כתב גושן:
תמיד הייתי חיפושניק, סקרן ועקשן, מוזר ומתבודד כזה, נאסף ומתפזר כל הזמן, לא זוכר מתי עצרתי לנוח.
עם הזמן התרגלתי לקצב החיים הזה, לחוסר הוודאות, לסדר שבאי סדר.
השיר יקר לי במיוחד, הוא אמיתי ובוער והוא מספר על חיבור שלא הרגשתי אף פעם ועל אהבה שלא ידעתי שיש.
אבל יותר מהכל, השיר הזה תמיד יחזיר אותי לרגע בו הלכתי לדבר עם הילד שהייתי בו "תירגע, הכל בסדר, הגענו הביתה."
בהזדמנות אחרת גושן הוסיף:
זה שיר שמן הסתם נכתב עליה, וגם בהשראתה ממש, גם הטקסט. היינו באוטו ושאלתי אותה מה היא רוצה לעשות, אז היא אמרה לי "אני רוצה לחבק אותך עד שיכאב לי בגוף", וזה נגע בי מאוד.
וידאו קליפ

ב-11 במרץ 2021 פרסם גושן טיזר לווידאו-קליפ של השיר. הקליפ, בבימוי המוזיקאי הישראלי יעקב אסרף ובהפקת נרי וייס יצא לאור ב-14 במרץ 2021. בקליפ נראים נתן גושן וארוסתו לירון אלביליה שרים את מילות השיר.
ביצועים

ב-25 במאי 2021 ביצע גושן את השיר בתחנת הרדיו רדיוס 100FM, וב-12 במאי 2022 ביצע אותו ברדיו גלגלצ.
ב-10 ביוני 2021 בוצע קאבר לשיר על ידי הזמר הישראלי דניאל בן-חיים, ב-18 בינואר 2022 בוצע השיר על ידי הזמרת-יוצרת ספיר סבן ברבע הגמר של תוכנית הטלוויזיה אקס פקטור ישראל לאירוויזיון 2022, וב-16 באוגוסט 2022 השיר בוצע על ידי מיכאל לוי בעונה 9 של הכוכב הבא.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | היטליסט | 57  |  |
מיקומי שיא > מצעדים שנתיים

|   ‏‏‏  מצעדים שנתיים (2021)> מדינה |   ‏‏‏  מצעדים שנתיים (2021)> מצעד |   ‏‏‏  מצעדים שנתיים (2021)> מיקום שיא |   ‏‏‏  מצעדים שנתיים (2021)>  |
| --- | --- | --- | --- |
|  ישראל | מדיה פורסט ישראל | — |  |
|  ישראל | גלגלצ ווואלה! | 31 |  |
ביאורים

↑  לירון אלביליה
הערות שוליים

1 2   שני ילדים בעולם - נתן גושן (Prod by. Stav Beger), סרטון בערוץ "Nathan Goshen Official נתן גושן הערוץ הרשמי", באתר יוטיוב (אורך: 03:07)
1 2 3  מערכת mako מוזיקה, ‏אחרי האירוסים: נתן גושן ולירון אלביליה מרגשים ב"שני ילדים בעולם", באתר ‏מאקו‏, 14 במרץ 2021
↑  נתן גושן שני ילדים בעולם, באתר יוסמיוסיק, ‏19 במרץ 2021
↑  שני ילדים בעולם באתר הספרייה הלאומית
1 2 3  לינוי משעלי, ‏"אהבה שלא ידעתי שיש": נתן גושן חושף את הכלה, באתר "סרוגים", 14 במרץ 2021
1 2   נתן גושן נחשף | החתונה הסודית עם בת הזוג הצעירה ממנו והקשיים בתחילת הדרך - כתבתה של תום נשר, סרטון בערוץ "חדשות 13", באתר יוטיוב (אורך: 09:59)
↑  נתן גושן, יום ראשון, באתר אינסטגרם, ‏11 במרץ 2021
↑  רפאל לוי, נתן גושן בקליפ עם ארוסתו, באתר ערוץ 7, 14 במרץ 2021
1 2   נתן גושן - שני ילדים בעולם | רדיוס 100FM - מושיקו שטרן, סרטון בערוץ "רדיוס 100FM", באתר יוטיוב (אורך: 03:33)
↑   שני ילדים בעולם - נתן גושן (לייב במדינה בדרך), סרטון בערוץ "גלגלצ, הערוץ הרשמי", באתר יוטיוב (אורך: 03:17)
↑   ספיר סבן – שני ילדים בעולם | 💙🤍💙 אקס פקטור לאירוויזיון 2022, סרטון בערוץ "The X Factor Israel", באתר יוטיוב (אורך: 02:11)
↑  כל ביצועי עונה 9 של הכוכב הבא, באתר ערוץ 12
↑  היטליסט – מצעד המוזיקה הרשמי של ישראל, באתר מאקו, ‏2 בינואר 2024
↑  המצעד הישראלי השנתי תשפ"א, באתר גלגלצ
| נתן גושן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נתן גושן • בין כל הרעשים • דברי איתי יותר • שלושים • באתי לחלום |  |
| אלבומי פסקול | סיפור אחר |  |
| פילמוגרפיה | סיפור אחר |  |
| ערכים קשורים | יוניסל • NMC • טדי יזמות והפקות |  |
| נתן גושן - סינגלים |
| --- | --- | --- |
| נתן גושן | "כל מה שיש לי" • "איפה את" • "גבולות הגיון" • "יודע" • "פנים אחרות" |  |
| בין כל הרעשים | "עוד" • "מה אם נתנשק" • "רץ לשום מקום" • "למרות הכל" |  |
| דברי איתי יותר | "סערה" • "דברי איתי יותר" • "Thinking About It (Let It Go)" |  |
| שלושים | "זה שלנו" • "חיכיתי" • "26" • "דור הסתלבט" |  |
| סיפור אחר | "סיפור אחר" |  |
| באתי לחלום | "באתי לחלום" • "מתגעגעת" • "חזרי אלי" • "נחכה לך" • "הכל פה יגמר" • "היום יהיה שמח" • "סופר נשימות" |  |
| סינגלים נוספים | "כחומר ביד היוצר" • "Home" • "חיים מאושרים" • "אשרי יושבי ביתך" • "שני ילדים בעולם" |  |
| השתתפות בסינגלים | "הייתי כאן" • "מתחילים מחדש" |  |
תומאס סיי (מושל אלבמה)

תומאס ג'פרסון סיי (באנגלית: Thomas Jefferson Seay;‏ 20 בנובמבר 1846 –  30 במרץ 1896) היה פוליטיקאי אמריקאי מאלבמה, איש המפלגה הדמוקרטית, שכיהן כמושל אלבמה ה-27 בשנים 1886–1890.
ראשית חייו

תומאס סיי נולד ליד העיירה אירי (כיום יישוב רפאים), שנמצאת כיום בתחומי מחוז הייל שבאלבמה, ובעת לידתו הייתה חלק ממחוז גרין. הוריו היו ראובן ואן מקגי סיי. סיי גדל במטע המשפחתי עד גיל 12, כאשר המשפחה עברה לגרינסבורו, אלבמה, שם הוא למד באוניברסיטה הדרומית עד לפרוץ מלחמת האזרחים האמריקאית.
ב-1863 התגייס סיי לצבא הקונפדרציה ושירת עם פלוגתו באזור מוביל. הוא נשבה ונכלא באי הספינה (Ship Island). לאחר המלחמה שב סיי לאוניברסיטה הדרומית, וב-1867 סיים את לימודיו. הוא למד משפטים ועבד כשותף זוטר במשרד עורכי דין.
קריירה פוליטית

ב-1874 החל סיי את הקריירה הפוליטית שלו, כאשר הוא התמודד ללא הצלחה בבחירות לסנאט של אלבמה. ב-1876 עלה בידו להיבחר והוא כיהן בסנאט במשך עשר שנים ושימש כנשיאו בשנים 1884–1886.
מושל אלבמה

ב-1886 נבחר סיי כמושל אלבמה. ב-1888 הוא נבחר לתקופת כהונה שנייה.
תקופת ממשלו ראויה לציון בהצלחתו בהפחתת מיסים, הרחבת השירותים החברתיים, וניהול ממשלת המדינה. כמי שתמך בקידום תוכניות רווחה חברתיות, הוא קיבל תמיכה בצעדי חקיקה מכריעים. יום העבודה של נשים וילדים הוגבל לשמונה שעות. נקבעו קצבאות לנכים וותיקי צבא הקונפדרציה ולאלמנותיהם. סיי תמך, במונחים של סוף המאה ה-19, בצעדים לשיפור זכויותיהם וחינוכם של אזרחי אלבמה האפרו-אמריקאים.
במהלך תקופת כהונתו של סיי כמושל נבנו מוסדות חינוך נוספים באלבמה. בין אלו היו בית הספר הנורמלי המדינתי בטרוי (כיום אוניברסיטת טרוי), ובית הספר הנורמלי המדינתי לסטודנטים שחורים במונטגומרי (כיום אוניברסיטת המדינה של אלבמה). בטלדיגה, הוקמה האקדמיה של אלבמה לעיוורים, שלאחר מכן הפכה למכון אלבמה לחרשים ולעיוורים.
ב-1887 נוסד ביסמר, הפרבר של ברמינגהאם, וזמן קצר לאחר מכן החל ענף הפלדה במחוז ג'פרסון לשגשג. אירוע משמעותי במהלך תקופת כהונתו של סיי כמושל הייתה באותה שנה כאשר הנשיא גרובר קליבלנד ביקר במונטגומרי. אירועים אחרים בתקופת כהונתו היו פחות משמחים. הוקמה מערכת העסקת האסירים, ובעלי עסקים החלו עד מהרה להבין את היתרונות שבניצול כוח עבודה זה. בברמינגהאם התרחשו מהומות הוז, ובהן נהרגו 13 אנשים. אי-שביעות רצון בקרב תושבי אלבמה הייתה כאשר החוואים התארגנו כדי למשוך את תשומת הלב לבעיותיהם.
ב-1890 נוצח סיי על ידי ג'יימס מ. פו בניסיונו להתמודד על מושב בסנאט של ארצות הברית. הוא לא התמודד בבחירות שוב, אף על פי שהוא סייע לתומאס ג'ונס במסע הבחירות שלו למשרת מושל אלבמה מול מועמד המפלגה הפופוליסטית ראובן קולב.
חיים אישיים

ב-1875 נשא סיי לאישה את אלן סמאו. לשניים נולדו בן ובת עד לפטירתה של אלן ב-1879. ב-1881 הוא נישא בשנית לקלרה דה לסדרנייר, שאיתה נולדו לו ארבעה ילדים נוספים.
תומאס סיי נפטר בגרינסבורו ב-30 במרץ 1896, בגיל 49. הוא נטמן בבית הקברות העירוני. באוניברסיטה החקלאית וטכנית של אלבמה נקרא על שמו בניין מעונות סטודנטים, שב-1892 עלה באש.
שיניק ירוסלבל

מועדון הכדורגל שיניק ירוסלבל (ברוסית: Ярославский футбольный клуб Шинник) הוא מועדון כדורגל, שמשחק כיום בליגת הכדורגל הלאומית של רוסיה (השנייה בחשיבותה) ומייצג את העיר ירוסלבל, שבמחוז ירוסלבל, במערב רוסיה.
מועדון הכדורגל מעולם לא זכה בתואר לאומי כלשהו ולא נחשב למועדון בכיר אך הוא המייצג הבכיר של העיר בליגות הכדורגל. הקבוצה הופיעה רק עונה אחת בליגת העל הסובייטית, עונת 1964, אז סיימה הקבוצה במקום ה-16 מתוך 17 קבוצות וירדה לליגת המשנה. בליגה הרוסית, הקבוצה השתתפה 10 עונות והישג השיא שלה הוא מקום 4 בעונת 1997.
היסטוריה

המועדון הוקם בשנת 1957 בעיר ירוסלבל בשם "חימקי ירוסלבל", שם ששונה בשנת 1960. כבר בשנת 1963 זכתה הקבוצה באליפות ליגת המשנה הסובייטית והעפילה לראשונה בתולדותיה לליגה הסובייטית הבכירה, בה החזיקה מעמד רק עונה אחת לפני שהורדה לליגת המשנה. הקבוצה נותרה כ-30 שנים בליגות המשניות בברית המועצות עד שבשנת 1992 התפרקה ברית המועצות והוקמה רוסיה ועמה גם הליגה הרוסית.
עם הקמת הליגה הרוסית, צורפה גם שיניק אליה והחזיקה בה מעמד שנתיים בהן הייתה בתחתית הטבלה וירדה לליגת המשנה הרוסית.
הקבוצה הופיעה לראשונה במפעל אירופי בגביע האינטרטוטו בעונת 1998, אז עברה בסיבוב השני את קבוצת טורון פאלוסאורה הפינית. בסיבוב השלישי כבר הפסידה הקבוצה לקבוצה הספרדית החזקה ולנסיה.
בשנת 2001, זכתה הקבוצה באליפות ליגת המשנה ברוסיה וכבר בעונתה הראשונה בליגה הבכירה, סיימה במקום הרביעי בטבלה. היכולת הטובה של הקבוצה לא הצליחה להגיע לידי ביטוי בשתי העונות שלאחר מכן ולאחר שנאבקה נגד הירידה בעונה הראשונה, בעונה השנייה כבר ירדה לליגת המשנה.
הקבוצה חזרה לאינטרטוטו בעונת 2004, אז עברה בסיבוב השני את קבוצת טפליצה הצ'כית אך הפסידה בסיבוב השלישי לקבוצת אוניאו דה לייריה הפורטוגלית.
הקבוצה החזיקה מעמד בליגה הבכירה ארבע עונות עד שסיימה בשנת 2006 במקום האחרון בטבלה אך כבר עונה לאחר מכן, עונת 2007 הקבוצה זכתה באליפות ליגת המשנה וחזרה לליגה הבכירה, אך ירדה חזרה לליגת המשנה בעונה שלאחר מכן והתמודדה בה עד עונת 2020/2021, אז התמקמה במקום האחרון בטבלה עם מאזן של 16 הפסדים.
בעונת 2017/2018 העפילה לחצי גמר הגביע הרוסי בכדורגל ובעונת 2019/2020 העפילה לשלב רבע הגמר. בתום עונת 2020/2021 סיימה אחרונה בליגה הלאומית וירדה לליגה המקצוענית.
בעונת 2021/2022 השיגה מאזן של 17 ניצחונות, 2 הפסדים ושוויון והתמקמה בצמרת טבלת הליגה הלאומית השנייה וחזרה לליגת הכדורגל הלאומית של רוסיה בתום עונה אחת.
אצטדיון הקבוצה

הקבוצה מארחת את משחקיה באצטדיון שיניק המכיל 22,990 מושבים. בעונת 2019/2020 הקבוצה אירחה זמנית את משחקיה באצטדיון "יבולים" שבקוסטרומה, המכיל 4,200 מושבים, בזמן שיפוץ אצטדיון שיניק.
שיניק במפעלים האירופיים

שיניק התמודדה במפעלים האירופיים של אופ"א פעמיים. בשתי הפעמים, לאחר שעברה את הסיבוב השני, הקבוצה הייתה נחותה בסיבוב השלישי: בפעם הראשונה — מול ולנסיה הספרדית (ב־1998), בשנייה מול אוניאו דה לייריה הפורטוגזית (2004).
| עונה | טורניר | שלב | מדינה | יריבה | משחק בית | משחק חוץ | בסיכום הכולל |
| --- | --- | --- | --- | --- | --- | --- | --- |
| ‏1998 | גביע אינטרטוטו | סיבוב שני | פינלנד פינלנד | טורון פאלוסאורה | 3-2 | 2-0 | 5-2 |
|  |  | סיבוב שלישי | ספרד ספרד | ולנסיה | 1-0 | 1-4 | 2-4 |
| 2004 | גביע אינטרטוטו | סיבוב שני | צ'כיה צ'כיה | טפליצה | 2-0 | 2-1 | 4-1 |
|  |  | סיבוב שלישי | פורטוגל פורטוגל | אוניאו דה לייריה | 1-4 | 1-2 | 2-6 |
שיניק במפעלים האירופיים > סטטיסטיקה

| טורניר | הופעות | ניצחונות | תיקו | הפסדים | שערי זכות | שערי חובה | יחס שערים |
| --- | --- | --- | --- | --- | --- | --- | --- |
| גביע אינטרטוטו | 8 | 5 | 0 | 3 | 13 | 13 | 0 |
| סך הכל | 8 | 5 | 0 | 3 | 13 | 13 | 0 |
סגל > כדורגלנים מפורסמים בעבר ובהווה

| 0 | 1 | 2 |
| --- | --- | --- |
|  קמרון אנדרה ביקיי  אוזבקיסטן אלכסיי ניקולייב  בוסניה והרצגובינה אמיר ספאהיץ'  לטביה אנדראס רובינס  בלארוס מאקסים רומאשצ'נקו  לטביה ולריוס איבנובס  קזחסטן רוסלאן בלטייב  אוקראינה ויצ'סלאב שבצ'וק  רוסיה יבגני בושמאנוב  אסטוניה סרגיי טרהלוב  גאורגיה זוראב מנתשאשווילי  רוסיה אריק קורצ'אגין |  |  רוסיה ולדימיר בוט  אוזבקיסטן לאוניד קושלב  אוזבקיסטן ולדימיר שישלוב  רוסיה דימיטרי סניקוב  קמרון סרגיי ברנקו  בלארוס סרגיי אומלינצ'וק  אוקראינה סרגיי סרברניקוב  ארמניה איליה יבוריאן  רומניה אדריאן יורדאצ'ה  טג'יקיסטן ראחמטולו פוזיילוב  רוסיה פאבל פוגרבניאק |